題青溪神女祠次東坡韻
作者：呂皓
朝代：宋

paragraphs: 生居萬山中，二年依澤國。
偶於僧曹暇，聊欲訪禪默。
再拜神女祠，劈山定何術。
上有琳公巖，作論期破惑。
只今澄潭中，異影眩莫執。
宗源人幽窈，峨眉如可及。
吾聞大地下，出沒水中日。
胡爲二魶魚，欲歸猶未得。
變化乘雲雷，那能繫不食。
山深風竅號，天寒日車急。
寄語龍宮君，安隠藏故穴。
近來托怪多，勿遣容易測。